A brit kormány kész akár felállni is a tárgyalóasztaltól - 888.hu
nagy-britannia, európai unió, brexit, telegraph, theresa may
2017. július 2. 09:28
A lap, amely forrását nem nevezte meg, úgy értesült, hogy brit vállalati vezetőket a kormány egy magas rangú tisztviselője még az előrehozott választás előtt tájékoztatta arról, hogy az EU pénzügyi követelései miatt a kormány
akár a tárgyalások megszakítására is hajlandó még az év vége előtt.
A lépést a Downing Street mindenek előtt "hazai fogyasztásra" szánja, hogy megmutassa: keményen tárgyal az EU-val.
A lap úgy tudja, Theresa May miniszterelnök egyik közeli munkatársa tájékoztatta erről a cégvezetőket, de a választás utáni átalakításokat követően az illető már nem dolgozik a kormánynak. A Downing Street egyelőre hivatalosan nem kommentálta az értesülést, miközben névtelenséget kérő kormányzati források arról biztosították a lapot, hogy
a tárgyalások megszakítása nem szerepel a kormány tervei között."
Korábban az a hír terjedt el, hogy az EU a fennálló brit kötelezettségek rendezésére 100 milliárd euró nagyságrendű összeget követel majd Londontól, amire a Brexit-ügyi miniszter úgy reagált, hogy annyit az Egyesült Királyság egészen biztosan nem fog fizetni. Ismeretes, London számára a pénzügyi kötelezettségek rendezése a tárgyalások egyik sarkalatos pontja. Az Európai Unió viszont addig nem hajlandó a kiválás utáni kapcsolatokról tárgyalni, míg a kilépés alapvető vitás kérdéseiben nem sikerült kellő haladást elérni.